**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL PLUNGĖS RAJONO SAVIVALDYBĖS ŠVIETIMO ĮSTAIGŲ, ĮGYVENDINANČIŲ IKIMOKYKLINIO IR PRIEŠMOKYKLINIO UGDYMO PROGRAMAS, IKIMOKYKLINIO IR PRIEŠMOKYKLINIO ugdymo grupių DARBO VASAROS METU**

2022 m. balandžio 28 d. Nr. T1 -

Plungė

Vadovaudamasi Lietuvos Respublikos vietos savivaldos įstatymo 6 straipsnio 8 dalimi, Plungės rajono savivaldybės taryba n u s p r e n d ž i a:

1. Leisti dirbti vasaros (liepos ir rugpjūčio) mėnesiais ne daugiau kaip 50 procentų Plungės rajono savivaldybės švietimo įstaigų, įgyvendinančių ikimokyklinio ir priešmokyklinio ugdymo programas, ikimokyklinio ir priešmokyklinio ugdymo grupių.

2. Nustatyti, kad lopšelis-darželis dirbti negali, jeigu jį realiai lankančių vaikų yra mažiau nei viena grupė (mažiau nei 10 vaikų).

3. Nustatyti nuo liepos 1 d. iki rugpjūčio 31 d. papildomą negrąžinamą avansinį mokestį darbuotojų darbo užmokesčiui iš dalies padengti, nepriklausomai nuo vaiko lankytų dienų skaičiaus, kurį būtina sumokėti iki einamųjų metų birželio 20 dienos:

3.1. 40 eurų per mėnesį, jeigu ugdymo įstaigą lanko vienas šeimos vaikas;

3.2. 70 eurų per mėnesį, jeigu ugdymo įstaigą lanko du vienos šeimos vaikai;

3.3. jeigu ugdymo įstaigą lanko trys ir daugiau vienos šeimos vaikų – mokestis už kiekvieną paskesnį vaiką - po 20 eurų per mėnesį.

4. Nustatyti, kad vasaros laikotarpiu priežiūros paslaugos teikiamos:

* 1. vaikams, kurių abu tėvai (globėjai) tuo laikotarpiu dirba ir kartu su prašymu ugdymo įstaigai pateikia pažymas apie tai, kad tuo metu jie neatostogauja. Jeigu įstaigoje vasaros mėnesiais grupėse yra laisvų vietų, vaikai gali būti priimami nepateikiant pažymų apie tėvų atostogas;
  2. socialinės rizikos šeimose augantiems vaikams, Valstybės vaiko teisių apsaugos ir įvaikinimo tarnybos teikimu;
  3. vaikams, kurių tėvai pateikia argumentuotą prašymą, jog dėl svarbių priežasčių vasaros laikotarpiu negali užtikrinti vaikų priežiūros (gavus tokio pobūdžio prašymą, galutinį sprendimą dėl ugdymo paslaugos teikimo vaikui priima ugdymo įstaigos vadovas).

1. Nurodyti ugdymo įstaigų vadovams, vadovaujantis sprendimo 4 punkte išdėstytais kriterijais, priimti vaikus ir iš kitų rajono ikimokyklinį ugdymą teikiančių, bet liepos ir rugpjūčio mėnesiais, nesusidarius visai grupei, nedirbančių, įstaigų. Priimant vaikus iš kitų įstaigų, sudaryti laikinąsias sutartis su tėvais, nurodant grupių darbo trukmę, mokėjimo už paslaugas tvarką ir kitus būtinus įstaigos bei tėvų įsipareigojimus.
2. Pripažinti netekusiu galios Plungės rajono savivaldybės tarybos 2021 m. gegužės 27 d. sprendimą Nr.T1-141 „Dėl Plungės rajono savivaldybės švietimo įstaigų, įgyvendinančių ikimokyklinio ir priešmokyklinio ugdymo programas, ikimokyklinio ir priešmokyklinio ugdymo grupių darbo vasaros metu“.

Savivaldybės meras

SUDERINTA:

Administracijos direktorius M. Kaunas

Administracijos direktoriaus pavaduotojas M. Česnauskas

Juridinio ir personalo administravimo skyriaus vedėjas V. Tumas

Finansų ir biudžeto skyriaus vedėja D. Mažeikienė

Kalbos tvarkytoja S. Grigalauskaitė

Švietimo ir sporto skyriaus vedėjas G. Rimeikis

Sprendimą rengė Švietimo ir sporto skyriaus vyr. specialistė D. Vaškienė

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL PLUNGĖS RAJONO SAVIVALDYBĖS ŠVIETIMO ĮSTAIGŲ, ĮGYVENDINANČIŲ IKIMOKYKLINIO IR PRIEŠMOKYKLINIO UGDYMO PROGRAMAS, ikimokyklinio IR PRIEŠMOKYKLINIO ugdymo grupių DARBO VASAROS METU“**

2022 m. balandžio 5 d.

Plungė

**1. Parengto teisės akto projekto tikslai, uždaviniai, problemos esmė –** sprendimo projektas parengtas vadovaujantis Vietos savivaldos įstatymo 6 straipsnio 8 dalimi ir atsižvelgiant į vietų lopšeliuose-darželiuose poreikį. Šiuo sprendimu siekiama užtikrinti dirbančių tėvų vaikų priežiūrą liepos-rugpjūčio mėnesiais.

**2. Kaip šiuo metu yra sprendžiami projekte aptarti klausimai.** Projektas suderintas su įstaigų vadovais, Finansų ir biudžeto skyriumi.

**3. Kodėl būtina priimti sprendimą, kokių pozityvių rezultatų laukiama.** Siekiamaužtikrinti švietimo paslaugų, teikiamų ikimokyklinio ir priešmokyklinio amžiaus vaikams ir jį auginančioms šeimoms, prieinamumą, kokybę vasaros laikotarpiu bei taupyti Savivaldybės biudžeto lėšas**.**

**4. Siūlomos teisinio reguliavimo nuostatos.** Patvirtinus šį Plungės rajono savivaldybės tarybos sprendimą, Plungės rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, bus užtikrinta dirbančių tėvų vaikų priežiūra liepos-rugpjūčio mėnesiais.

**5. Pateikti skaičiavimus, išlaidų sąmatas, nurodyti finansavimo šaltinius.** Planuojama, kad liepos ir rugpjūčio mėnesiais dirbs 86 grupės, vienoje grupėje dirbs auklėtojai 1,6 etato (iš viso apytiksliai – 137,6 etato) grupei. Apskaičiuotas vieno mėnesio atlyginimas mokytojams pavaduoti 1,6 etato - apie 2544 eurai: iš mokymo lėšų – 1425 eurai (DU + SODRA), iš Savivaldybės biudžeto - 1119 eurų (DU + SODRA). Papildomai iš Savivaldybės biudžeto reikėtų apie 100 tūkst. Eur (DU + SODRA), iš mokymo lėšų - 123 tūkst. Eur (DU + SODRA).

Darbuotojų darbo užmokesčiui iš dalies apmokėti darželį lankančių vaikų tėvai moka sutartinį mėnesinį mokestį. Vasarą (liepos ir rugpjūčio mėnesiais) darželius planuoja lankyti apie 1,5 tūkst. vaikų. Papildomai bus surinkta apie 50 tūkst. eurų avansinio mokesčio.

Suskaičiavus visas gaunamas lėšas, liepos ir rugpjūčio mėnesiais lopšelių-darželių darbui užtikrinti reikės papildomai apie 100 tūkst. Eur.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Reikia pripažinti netekusiu galios Savivaldybės tarybos sprendimą, kuriame buvo nustatyti kitokie mokesčio dydžiai.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės r. savivaldybės švietimo įstaigų, įgyvendinančių ikimokyklinio ir priešmokyklinio ugdymo programas, vadovų bei Švietimo ir sporto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės rajono savivaldybės administracijos Švietimo ir sporto skyriui bei Plungės rajono savivaldybės švietimo įstaigoms, įgyvendinančioms ikimokyklinio ir priešmokyklinio ugdymo programas.

Taip pat sprendimą paskelbti Teisės aktų registre.

**11. Kita svarbi informacija**. Nėra.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* | *Užtikrintas vaikų užimtumas vasaros metu* | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* | *Korupcijai įtakos neturės* | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja Švietimo ir sporto skyriaus vyriausioji specialistė Dangirutė Vaškienė