**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2021 M. GRUODŽIO 27 D. SPRENDIMO NR. T1-329 „DĖL PLUNGĖS RAJONO SAVIVALDYBĖS APDOVANOJIMŲ“ PAKEITIMO**

2022 m. balandžio 28 d. Nr. T1-

Plungė

Plungės rajono savivaldybės taryba n u s p r e n d ž i a:

Pakeisti Plungės rajono savivaldybės tarybos 2021 m. gruodžio 27 d. sprendimo Nr. T1-329 „Dėl Plungės rajono savivaldybės apdovanojimų“ 2.1. papunkčiu patvirtintus Plungės garbės piliečio vardo suteikimo nuostatus ir išdėstyti juos nauja redakcija (pridedama).

Savivaldybės meras

SUDERINTA:

Administracijos direktorius Mindaugas Kaunas

Kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Architektūros ir teritorijų planavimo skyriaus vedėjas Tomas Jocys

Rengė Architektūros ir teritorijų planavimo skyriaus vyr. specialistas Gintaras Ramonas

PATVIRTINTA

Plungės rajono savivaldybės

tarybos 2021 m. gruodžio 27 d.

sprendimu Nr. T1-329

(pakeista 2022 m. balandžio 28 d. Nr. T1- ......)

**PLUNGĖS GARBĖS PILIEČIO VARDO SUTEIKIMO NUOSTATAI**

**I SKYRIUS**

**BENDROJI DALIS**

1. Šie nuostatai nustato Plungės garbės piliečio vardo (toliau – Garbės piliečio vardas) suteikimo tvarką, Garbės piliečio teises.
2. Garbės piliečio vardas suteikiamas Plungės rajono savivaldybės tarybos sprendimu.
3. Garbės piliečio vardas gali būti suteikiamas Lietuvos Respublikos piliečiams, taip pat užsienio valstybių piliečiams už ypatingus ilgalaikius nuopelnus ir išskirtinį indėlį į Lietuvos ir Plungės rajono mokslo, švietimo, kultūros, sporto, ekonomikos, socialinio vystymo bei kitas sritis, aktyvią visuomeninę veiklą bei Plungės vardo garsinimą.
4. Garbės piliečio vardas negali būti suteikiamas Lietuvos Respublikos Seimo, Savivaldybės tarybos nariams, einantiems šias pareigas, bei politinio pasitikėjimo pareigas einantiems asmenims.

# II SKYRIUS

# GARBĖS PILIEČIO VARDO SUTEIKIMO SĄLYGOS IR TVARKA

1. Paraiškas dėl Garbės piliečio vardo suteikimo gali teikti:
2. Savivaldybės mero institucija, Savivaldybės tarybos komitetai, tarybos ir nuolatinės komisijos;
3. savivaldybės teritorijoje veikiančios asociacijos, bendruomenės;
4. ne mažesnė kaip 20 asmenų grupė.
5. Savivaldybės administracija kiekvienais metais iki sausio mėnesio 31 dienos Savivaldybės interneto svetainėje ir vietinėje spaudoje, socialinėse medijose informuoja savivaldybės bendruomenę apie galimybę teikti paraiškas Plungės garbės piliečio vardui suteikti.
6. Paraiškas dėl Garbės piliečio vardo suteikimo pateikiamos raštu Plungės rajono savivaldybės tarybos sudarytai Siūlymams, dėl Plungės garbės piliečio vardo suteikimo nagrinėti, komisijai. Siūlant kandidatą, pateikiama informacija apie jį:
   1. kandidato gyvenimo aprašymas;
   2. kandidato darbų ir nuopelnų pagrindimas (nurodomi duomenys apie gautus apdovanojimus);
   3. kandidato asmens tapatybę patvirtinančio dokumento kopija, asmens kontaktiniai duomenys (tel. Nr., el. p. adresas);
   4. ne mažiau kaip dvi ekspertų rekomendacijos, kurių bent viena būtų atstovaujamosios srities nacionalinio lygmens;
   5. jei siūlymas kolektyvinis, prie kitų dokumentų pridedama susirinkimo (posėdžio) protokolo kopija, atitinkanti dokumentų rengimo ir įforminimo reikalavimus;
   6. kandidato sutikimas teikti jo kandidatūrą;
   7. kandidato sutikimas tvarkyti asmens duomenis;
   8. visi 7 punkte nurodyti dokumentai pateikiami iki einamųjų metų kovo 1 dienos.
7. Siūlomi kandidatai turi būti nepriekaištingos reputacijos.
8. Už siūlomo asmens duomenų tikrumą atsako duomenų teikėjai.
9. Sprendimo projektą Garbės piliečio vardui suteikti Savivaldybės tarybai teikia Siūlymams, dėl Plungės garbės piliečio vardo suteikimo nagrinėti, komisija.
10. Savivaldybės taryba tvirtina Komisijos nuostatus, jos sudėtį bei mero teikiamą Komisijos pirmininko kandidatūrą.
11. Komisiją sudaroma iš 11 narių: du – Savivaldybės tarybos nariai (vienas - daugumos ir vienas - opozicijos), du Savivaldybės administracijos atstovai, du – Savivaldybės kultūros ir meno tarybos nariai, vieną deleguoja Savivaldybės Švietimo taryba, vieną – Savivaldybės išplėstinė seniūnaičių sueiga, vieną – Plungės pramonininkų sąjunga, vieną – Bendruomeninių organizacijų taryba, vieną – Sporto taryba.
12. Komisija, gautas paraiškas dėl Garbės piliečio vardo suteikimo, nagrinėja posėdžiuose. Posėdį kviečia Komisijos pirmininkas arba jo įgaliotas Komisijos narys. Komisijos posėdis protokoluojamas. Komisijos posėdžio protokolą pasirašo Komisijos (posėdžio) pirmininkas ir sekretorius.
13. Jei dėl nepaprastosios padėties, ekstremaliosios situacijos ar karantino Komisijos posėdžiai negali vykti Komisijos nariams posėdyje dalyvaujant fiziškai, Komisijos posėdžiai gali vykti nuotoliniu būdu realiuoju laiku, elektroninių ryšių priemonėmis.
14. Siekiant apsaugoti kandidatų privatumą, Komisijos posėdžiai yra uždari, jų sprendimai neviešinami, tik perduodami Savivaldybės tarybai.
15. Komisijos nariai ir Komisijos sekretorius įsipareigoja neatskleisti posėdyje nagrinėtos ar kitos su Komisijos darbo procedūromis susijusios informacijos ir Komisijos priimto sprendimo.
16. Komisijos posėdis laikomas teisėtu, jei jame dalyvauja ne mažiau kaip 2/3 visų Komisijos narių.
17. Komisijos narys Komisijos posėdyje, prieš pradedant svarstyti paraišką, kuri jam sukelia interesų konfliktą, privalo informuoti Komisiją apie esamą interesų konfliktą, pareikšti apie nusišalinimą ir, jeigu Komisija nusišalinimą priima, jokia forma nedalyvauti toliau svarstant paraišką. Komisijos nario nusišalinimas priimamas posėdyje dalyvaujančių Komisijos narių balsų dauguma.
18. Komisija turi teisę prašyti pareiškėjų trūkstamos papildomos informacijos apie pasiūlytus kandidatus ir jų veiklą, o pareiškėjai privalo pateikti reikalaujamą informaciją per 5 darbo dienas, Komisijos nurodyta forma.
19. Paraiška nesvarstoma nei Komisijos posėdyje, nei Savivaldybės tarybos posėdyje, jeigu:
20. paraiškos teikėjas neatitinka Nuostatų 5 punkte nurodytų reikalavimų;
21. paraiška ir kiti dokumentai neatitinka Nuostatų 7 punkte nurodytų reikalavimų;
22. laiku ar visai nepateikiama Komisijos prašoma informacija, nurodyta Nuostatų 19 punkte.
23. Komisija paraiškas išnagrinėti ir sprendimus dėl jų priimti privalo per 20 darbo dienų nuo paskutinės paraiškos pateikimo termino dienos.
24. Dėl kandidatų Garbės piliečio vardui suteikti Komisijos nariai balsuoja slaptu balsavimu. Komisijos nariai turi po vieną balsą.
25. Komisija Savivaldybės tarybai teikia kandidatą (-us) Garbės piliečio vardui suteikti, kuris gavo ne mažiau kaip 2/3 visų posėdyje dalyvavusių Komisijos narių balsų ir atitinka visus Plungės garbės piliečio vardo suteikimo nuostatų keliamus reikalavimus.
26. Balsuojant kitais klausimais ir balsams pasiskirsčius po lygiai, sprendimą lemia Komisijos pirmininko balsas.
27. Jei nė vienas iš kandidatų negavo 23 punkte nustatyto balsų skaičiaus, Komisija priima sprendimą atsisakyti teikti pasiūlymą svarstyti Savivaldybės tarybai dėl Garbės piliečio vardo suteikimo.
28. Komisijos sprendimas atsisakyti teikti pasiūlymą svarstyti Savivaldybės tarybai yra galutinis.
29. Garbės piliečio vardas suteikiamas Savivaldybės tarybos sprendimu.
30. Savivaldybės tarybos priimtą sprendimą meras pasirašo, ne vėliau kaip per tris darbo dienas. Sprendimas, ne vėliau kaip per 5 darbo dienas, paviešinamas Savivaldybės interneto svetainėje.
31. Savivaldybės tarybos sprendimo kopija teikėjui išsiunčiama registruotu laišku, ne vėliau kaip per 5 dienas, nuo sprendimo priėmimo.

**III SKYRIUS**

**GARBĖS PILIEČIO VARDO SUTEIKIMAS**

1. Savivaldybės tarybai priėmus sprendimą dėl Garbės piliečio vardo suteikimo, organizuojama vieša iškilminga Garbės piliečio vardo suteikimo ceremonija, pasirinktinai: Miesto šventės proga, Vasario 16-ąją – minint Lietuvos valstybės atkūrimo dieną, Kovo 11-osios – Lietuvos nepriklausomybės atkūrimo dienos proga, Liepos 6-osios – Valstybės (Lietuvos karaliaus Mindaugo karūnavimo) dienos progomis. Savivaldybės tarybos sprendimu gali būti Garbės piliečio vardas suteikiamas kitu laiku ir kita proga.
2. Savivaldybės meras iškilmingoje aplinkoje Garbės piliečiui įteikia regalijas: Garbės piliečio ženklą (1 priedas) ir nustatytos formos Garbės piliečio liudijimą (2 priedas), kurį pasirašo Savivaldybės meras.
3. Garbės piliečio vardas įrašomas ir įregistruojamas Garbės piliečio knygoje.
4. Garbės piliečio vardas tam pačiam asmeniui suteikiamas tik vieną kartą.
5. Garbės piliečio vardas gali būti suteikiamas asmeniui ir po mirties. Tokiu atveju Garbės piliečio vardo regalijos įteikiamos jo šeimai arba artimiesiems. Jeigu neatsiranda artimųjų, regalijos perduodamas Žemaičių dailės muziejui.
6. Apie Garbės piliečio vardo suteikimą informuojama savivaldybės bendruomenė, skelbiant informaciją vietinėje spaudoje ir Savivaldybės interneto svetainėje, socialinėse medijose.

**IV SKYRIUS**

**GARBĖS PILIEČIO TEISĖS**

1. Garbės pilietis turi šias teises:
2. dalyvauti iškilminguose Savivaldybės tarybos posėdžiuose;
3. dalyvauti oficialiuose renginiuose valstybinių bei miesto švenčių metu;
4. savo asmeniniuose antspauduose, vizitinėse kortelėse ir privačiuose blankuose naudoti jam suteiktą titulą.
5. Garbės piliečio nuotraukos gali būti eksponuojamos Savivaldybės tam specialiai įrengtoje vietoje.
6. Garbės piliečiai kartą per metus gali būti kviečiami susitikti su Savivaldybės ir Administracijos vadovais.
7. Mirus Garbės piliečiui, jo šeimos ar kitų artimųjų prašymu, jis turi teisę būti palaidotas pasirinktose Plungės rajono savivaldybės teritorijoje veikiančiose kapinėse ir iš Savivaldybės biudžeto gali būti iš dalies kompensuojamos laidotuvių išlaidos (išskyrus maitinimo išlaidas), bet ne daugiau kaip 15 BSI (bazinė socialinė išmoka). Kitu atveju – nesant artimųjų, laidotuves organizuoja Savivaldybės mero potvarkiu sudaryta komisija.
8. Savivaldybės taryba savo sprendimu Garbės piliečio statusą įgijusiems asmenims gali suteikti ir kitas, teisės aktams neprieštaraujančias teises.
9. Asmuo praranda Garbės piliečio vardą, jei įstatymų nustatyta tvarka jis, įsiteisėjusiu nuosprendžiu yra pripažintas padaręs tyčinį nusikaltimą, ir Savivaldybės taryba balsų dauguma priima sprendimą pripažinti netekusiu galios Savivaldybės tarybos sprendimą dėl Garbės piliečio vardo suteikimo.

**V SKYRIUS**

**BAIGIAMOSIOS NUOSTATOS**

1. Savivaldybės administracija rūpinasi Garbės piliečių knygos tvarkymu, Garbės piliečio liudijimo ir Garbės piliečio ženklo pagaminimu, informuoja savivaldybės bendruomenę apie Garbės piliečio vardo suteikimą ar jo netekimą, tvarko kitus su Garbės piliečio vardo suteikimu susijusius dokumentus.
2. Lėšos išlaidoms, susijusioms su Garbės piliečio vardo suteikimu, skiriamos iš tam tikslui Savivaldybės biudžete numatytų asignavimų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plungės garbės piliečio vardo

suteikimo nuostatų


1 priedas

**Plungės Garbės piliečio ženklo projektas**

Plungės Garbės piliečio ženklas yra 48 mm ilgio ir 48 mm pločio, gaminamas iš sidabro ir auksuojamas.

Ažūrinio kryžiaus centre - Plungės rajono savivaldybės herbas, dengtas mėlynu emaliu. Kryžiaus tarpuose įkomponuotos puslankio juostelės, ant kurių per vidurį uždėti stilizuoti, reljefiniai kviečiai. Kitoje ženklo pusėje - reljefinis įrašas didžiosiomis raidėmis „Plungės garbės pilietis“ ir ženklo numeris. Ženklas kabinamas prie 40 mm pločio balto muaro austos juostos su mėlyna ir metalizuoto aukso juostelėmis kraštuose. Vyrams skirtas apdovanojimas kabinamas po kaklu, moterims – ant specialiai surištos kokardos.

Ženklo miniatiūra - tai tas pats, tik sumažintas ženklas: 21 mm ilgio ir 21 mm pločio. Kita pusė lygi, prie drabužių miniatiūra prisegama vienu segtuku.

****



Plungės garbės piliečio vardo

suteikimo nuostatų

2 priedas

**GARBĖS PILIEČIO VARDO**

**LIUDIJIMAS**

Šiuo dokumentu liudijama, kad

piliečiui (-ei)………………………………………………………………..........

(vardas, pavardė, tėvo vardas)

20.. metais Plungės rajono savivaldybės tarybos 20…m. …...... d. sprendimu Nr. …..

suteiktas Plungės garbės piliečio vardas.

Savivaldybės meras

(data, vieta)

V. A.

**PLUNGĖS RAJONO SAVIVALDYBĖS ADMINISTRACIJOS ARCHITEKTŪROS IR TERITORIJŲ PLANAVIMO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS RAJONO SAVIVALDYBĖS TARYBOS 2021 M. GRUODŽIO 27 D. SPRENDIMO NR. T1-329 „DĖL PLUNGĖS RAJONO SAVIVALDYBĖS APDOVANOJIMŲ“ PAKEITIMO“**  2022 m. balandžio 28 d.  Plungė |

**1. Parengto teisės akto projekto tikslai, problemos esmė.** Tikslas - patikslinti Plungės garbės piliečio vardo suteikimo nuostatus. Plungės rajono savivaldybės taryba 2022 m. kovo 24 d. sprendimu Nr. T1-59 patvirtino naujus Siūlymams dėl Plungės garbės piliečio vardo suteikimo nagrinėti komisijos nuostatus, kurie keliais punktais nesutampa su Plungės garbės piliečio vardo suteikimo nuostatomis.

**2. Kaip šiuo metu yra sprendžiami projekte aptarti klausimai.**

Šiuo metu yra vadovaujamasi Siūlymams dėl Plungės garbės piliečio vardo suteikimo nagrinėti komisijos nuostatais.

**3. Kodėl būtina priimti sprendimą, kokių pozityvių rezultatų laukiama.**

Bus suderinti Plungės garbės piliečio vardo suteikimo nuostatai su Siūlymams dėl Plungės garbės piliečio vardo suteikimo nagrinėti komisijos nuostatomis.

**4. Pateikti skaičiavimus, išlaidų sąmatas, nurodyti finansavimo šaltinius.**

Nėra.

**5. Pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta.**

Priėmus sprendimą, bus patvirtinti pataisymai, kurie neprieštaraus vienas kitam.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Pakeisti Plungės rajono savivaldybės tarybos 2021 m. gruodžio 27 d. sprendimą Nr. T1-329 „Dėl Plungės rajono savivaldybės apdovanojimų“.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.** Sprendimo projektas parengtas pagal priimtą Plungės rajono savivaldybės tarybos 2022 m. kovo 24 d. sprendimą Nr. T1-59.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Skelbiamas teisės aktų registre ir Savivaldybės tinklapyje.

**11. Kita svarbi informacija.**

(Gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *-* | *-* |
| *Finansams* | *-* | *-* |
| *Socialinei aplinkai* | *-* | *-* |
| *Viešajam administravimui* | *-* | *-* |
| *Teisinei sistemai* | *-* | *-* |
| *Kriminogeninei situacijai* | *-* | *-* |
| *Aplinkai* | *-* | *-* |
| *Administracinei naštai* | *-* | *-* |
| *Regiono plėtrai* | *-* | *-* |
| *Kitoms sritims, asmenims ar jų grupėms* | *-* | *-* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas Architektūros ir teritorijų planavimo skyriaus vyr. specialistas Gintaras Ramonas